Bwlch yr Efengyl

Bwlch yn y Mynydd Du, Powys yw Bwlch yr Efengyl. Mae'n gorwedd rhwng Y Gelli Gandryll a Capel-y-ffin yn ne-ddwyrain Powys, bron am y ffin â Swydd Henffordd, Lloegr. Dyma'r bwlch uchaf yng Nghymru sydd â ffordd fodur gyhoeddus yn arwain drosto. Gorwedd pen y bwlch 549 metr i fyny rhwng mynyddoedd Twmpa, i'r gorllewin a Hay Bluff, i'r dwyrain, o fewn ffiniau Parc Cenedlaethol Bannau Brycheiniog. Mae lôn fynydd yn ei groesi sy'n rhan o Lôn Las Cymru, y llwybr beicio cenedlaethol. O ben y bwlch ceir golygfeydd dros Ddyffryn Ewias i'r de a Dyffryn Gwy i'r gogledd.